OPIS ŠTUDIJNÉHO ODBORU 
2.2.4  DIVADELNÉ  UMENIE
/návrh na vyjadrenie/

 

Platný od: 

(a) Názov študijného odboru: Divadelné umenie (Drama arts)

(b) Stupne vysokoškolského štúdia v ktorých sa odbor študuje a štandardná dĺžka študijných programov pre tieto stupne vysokoškolského štúdia:

• štúdium v prvom stupni vysokoškolského štúdia (Bc.) so štandardnou dĺžkou štúdia  
      3 roky,
Základným predpokladom štúdia odboru Divadelné umenie je talent, ktorého mieru škola preverí u uchádzačov o štúdium v rámci prijímacieho konania formou talentovej skúšky.

• štúdium v druhom stupni vysokoškolského štúdia (Mgr. art.) so štandardnou dĺžkou štúdia 2 roky,
Tento stupeň môže študovať absolvent prvostupňového štúdia v študijnom odbore 2.2.4 Divadelné umenie, alebo v niektorom príbuznom študijnom odbore po absolvovaní talentovej prijímacej skúšky. 

          • v spojenom prvom a druhom stupni vysokoškolského štúdia (Mgr.art.) s dĺžkou štúdia 
            4  roky (§ 53 ods. 3 zákona)

Predpokladom štúdia odboru Divadelné umenie v tomto stupni štúdia je talent, ktorého mieru škola preverí u uchádzačov o štúdium v rámci prijímacieho konania formou talentovej skúšky.

    • štúdium v treťom stupni vysokoškolského štúdia (ArtD.) so štandardnou dĺžkou štúdia   
      3 roky v dennej forme štúdia a 5 rokov v externej forme štúdia.
Tento stupeň štúdia môže študovať absolvent druhého stupňa štúdia, alebo absolvent štúdia v spojenom prvom a druhom stupni štúdia v študijnom odbore 2.2.4 Divadelné umenie, alebo v niektorom príbuznom študijnom odbore po absolvovaní prijímacej skúšky. 

(c) Obsah študijného odboru:

Obsah pre prvý stupeň

Vymedzenie odborného profilu absolventa (prvý stupeň)

Absolventi bakalárskeho štúdia odboru Divadelné umenie získajú teoretické a praktické poznatky divadelného umenia a zvládajú ich použitie pri výkone povolania alebo pri pokračovaní v nadväzujúcom vysokoškolskom štúdiu. Získajú prehľad o historických a súčasných podobách divadelného umenia a jeho reflexii. Osvoja si praktický základ tvorivých postupov a metód na vznik javiskového diela a jeho skúmanie, analýzu a sprístupňovanie verejnosti. 
Absolventi štúdia sa uplatňujú ako členovia umeleckých súborov profesionálnych divadiel, v médiách a umeleckých agentúrach, ako pracovníci kultúrnych zariadení vo vedúcich funkciách amatérskych súborov a (po absolvovaní DPŠ) ako učitelia dramatických odborov základných umeleckých škôl a v širokom spektre umeleckej, výchovno-vzdelávacej a organizačnej činnosti.

Teoretické vedomosti

Absolvent – bakalár divadelného umenia: 
• vie sa orientovať v systéme tvorivých postupov a metód umeleckej tvorby a aplikovať ich v tvorivom procese,
• má schopnosť interpretovať dramatický text, realizovať javiskovú predstavu 
• schopnosť skúmať a reflektovať tvar a metódy umeleckého diela a umeleckého výkonu.
• získa a pochopí podstatné fakty, pojmy, princípy a teórie tvorby v divadelnom umení z pohľadu historického a súčasného,
• má schopnosť formulovať teoretické názory vo svojej odbornosti,
• orientuje sa v kultúrnopolitických kontextoch divadelného umenia/diela a ich podpory.
Praktické schopnosti a zručnosti

Absolvent – bakalár divadelného umenia získa a rozvinie:
• tvorivé schopnosti 
• umelecké videnie a schopnosť osobnostnej výpovede  
• interpretačné a realizačné techniky jednotlivých zložiek divadelného umenia
• javiskovú predstavivosť   
• orientáciu vo vzťahoch k dramatickému textu, priestoru a času, reflexiu diela a jeho súvislostí 
• poznanie významu pojmu aj funkcie tvorivosti a osobitosti a chápanie nevyhnutnosti ich prítomnosti vo svojej práci
• orientáciu v podporných programoch pre umenie a kultúru a schopnosť využívať dostupné zdroje. 

Doplňujúce vedomosti a zručnosti

Absolvent - bakalár divadelného umenia dokáže:
• pracovať efektívne a samostatne ale aj ako člen umeleckého tímu, 
• udržiavať kontakt s posledným vývojom vo svojej disciplíne a pokračovať vo vlastnom profesionálnom vývoji, 
• adaptovať sa do tímovej práce a schopnosť viesť kolektív.

Vymedzenie jadra znalostí

Nosné témy jadra znalostí 1. stupňa vysokoškolského štúdia študijného odboru Divadelné umenie: 
• tvorba – postupy a metódy vzniku divadelného predstavenia v špecifikách študijných programov
• techniky tvorby
• teórie divadelného umenia  
• dejiny divadla   
• analýza dramatických textov a inscenácií ako aj predstavení
• základy manažmentu a marketingu umení 
• kultúrna politika a tvorba umeleckých projektov 
• ročníkové projekty   
Tieto znalosti tvoria  3/5 obsahu a ECTS kreditov každého študijného programu v študijnom programe Divadelné umenie pomerne obsiahnuté vo všetkých troch rokoch bakalárskeho štúdia. Rôzne študijné programy v študijnom odbore sa musia od seba líšiť najmenej 1/5 rozsahu študijných programov.

Ďalšie témy jadra znalostí 1. stupňa vysokoškolského štúdia študijného odboru Divadelné umenie: 
• filozofické, estetické, psychologické aspekty divadelného umenia 
• spoločenské, morálne, sociálne a právne aspekty profesie. 

Jadrá znalostí formulované v nosných témach sú vyjadrené v jednotlivých predmetoch, ktoré tvoria 3/5 rozsahu študijného programu v študijnom odbore divadelné umenie. Rôzne študijné programy jedného študijného odboru sa musia líšiť najmenej v 1/5 rozsahu.

Štátna skúška

• bakalárska práca - umelecký výkon/projekt alebo umelecko-výskumný projekt v odbore divadelné umenie – jeho tvorba, realizácia, prípadne akademická realizácia ako napríklad:
dramaturgická príprava a realizácia divadelného diela,režijná tvorba inscenácie, herecký výkon v inscenácii divadelného diela, výtvarné dielo – scénografické, kostýmové riešenie divadelného diela, manažérska príprava a tvorba inscenácie divadelného diela alebo projektu,
umelecko výskumný projekt
• kolokviálna skúška z oblasti poznania študijného odboru Divadelné umenie.

Obsah pre spojený prvý a druhý stupeň

Vymedzenie odborného profilu absolventa (spojený prvý a druhý stupeň)

Všeobecná charakteristika odborného profilu absolventa (spojený prvý a druhý stupeň)

Absolvent magisterského štúdia (Mgr.art.) na základe špecializovanej prípravy a získaných teoretických vedomostí a  praktických poznatkov z odboru divadelné umenia  je schopný samostatne vytvoriť umelecký výkon alebo umelecké dielo a reflektovať umeleckú tvorbu ,  čerpajúc pritom z poznania súčasného stavu divadelného umenia. Má tvorivé koncepčné schopnosti a schopnosti uplatniť sa v medzinárodnej konfrontácii. Je schopný pokračovať v štúdiu v  doktorandskom študijnom programe.
Absolvent magisterského štúdia nachádza uplatnenie v tvorivej interpretačnej činnosti v divadle, filme  a médiách ,alebo iných profesionálnych umeleckých telesách. Po absolvovaní doplňujúceho pedagogického štúdia  v základnom, strednom a vysokom školstve. 

Zdôvodnenie:
Študijné programy v tomto stupni štúdia sú určené najmä pre štúdium odborností v divadelnom umení kde je výsledkom štúdia tvorivý interpretačný výkon v dramatickom diele. Študijné programy v tomto stupni štúdia sú zamerané najmä na osvojenie si a zvládnutie  náročných interpretačných techník a tvorivé interpretácie dramatického textu a realizáciu javiskovej predstavy. Obsah a formy štúdia v tomto stupni sa sústreďujú najmä na rozvíjanie talentových predpokladov s dôrazom na individuálne dispozície študentov.  
Obdobné študijné programy zameriavajúce sa na interpretáciu dramatického textu (vychádzajúc z tradície výuky v stredoeuropskom a európskom regione) s dĺžkou štúdia 8 semestrov je možné študovať   na : Divadelnej fakulte, Akademie múzických umění Praha, Divadelnej fakulte, Janáčkova akademie múzických umění Brno, Ernst Busch Academy of Drama Arts, Berlin, Akademija Teatralna im. Zelwierowicza, Varšava, The Polish National Film, Television and Theatre School, Lodž, Academy of Music and Theater Felix Mendelson Bartholdy,Drama Department, Leipzig a pod.

Teoretické vedomosti ( spojený prvý a druhý stupeň)
Absolvent – magister divadelného umenia získa:
-	schopnosť samostatného tvorivého, analytického a kritického myslenia na princípe rozvinutých talentových predpokladov,
-	orientáciu v mnohotvárnych podobách súčasného divadelného umenia a jeho príbuzných odvetviach,
-	schopnosť reflexie divadelných artefaktov 
-	predpoklady pre samostatnú umeleckú prácu, ktoré uplatňuje pri realizácii rozsiahlych umeleckých výkonov a umelecko-výskumných projektov.

Praktické schopnosti a zručnosti ( spojený prvý a druhý stupeň)
 Absolvent – magister  divadelného umenia získa:
-	schopnosť tvorivo interpretovať a realizovať techniky,
-	orientáciu vo vzťahoch k dramatickému textu, priestoru a času, reflexiu diela a jeho súvislostí
-	umelecké videnie a schopnosť osobnostnej výpovede , javiskovú predstavivosť
-	schopnosť tvorivého hľadania a objavovania súvislostí, nových pohľadov a umeleckých postupov
-	schopnosť formulovať problematiku, voliť a obhájiť si vlastné postupy 
-	schopnosť medzinárodnej spolupráce pri realizácii umeleckej tvorby
-	široké rozpätie kreatívnych a praktických zručností,

Doplňujúce vedomosti schopnosti a zručnosti( spojený prvý a druhý stupeň)
V rámci špecifík jednotlivých študijných programov:
-	schopnosť samostatne a efektívne pracovať ako jednotlivec, ako člen a ako vedúci tímu,
-	schopnosť udržiavať kontakt s posledným vývojom v divadelnom umení, 
-	orientácia v širších súvislostiach umeleckých a humanitných vied,

Vymedzenie jadra znalostí ( spojený prvý a druhý stupeň)
 
Nosné témy jadra znalostí študijného odboru ( spojený prvý a druhý stupeň)
-	tvorba – postupy a metódy vzniku divadelného predstavenia 
-	techniky tvorby
-	štrukturálna analýza a tvorivé aplikácie interpretácie dramatického textu,
-	realizácia javiskovej predstavy,
-	súčasné trendy v metodológii tvorivých postupov v odbornostiach  divadelného
-	umenia,
-	teórie a dejiny divadelného umenia  
-	tvorba koncepcií, autorská tvorba, reflexia umeleckého diela,
Jadrá znalostí formulované v nosných témach sú vyjadrené v jednotlivých predmetoch, ktoré tvoria 1/2 rozsahu študijných programov 2. stupňa v študijnom odbore divadelné umenie. Študijné programy jedného študijného odboru sa musia líšiť najmenej v 1/5 rozsahu.

Štátna skúška
-	diplomová práca – umelecký výkon/umelecké dielo v odbore divadelné umenie – jeho tvorba, realizácia a jeho písomná reflexia 
-	kolokviálna skúška z oblasti poznania študijného odboru Divadelné umenie.

Obsah pre druhý stupeň

Vymedzenie odborného profilu absolventa (druhý stupeň)

Všeobecná charakteristika odborného profilu absolventa (druhý stupeň)

Absolvent magisterského štúdia (Mgr.art.) získa teoretické a praktické poznatky, založené na stave súčasného divadelného umenia a rozvíja schopnosti ich tvorivého uplatnenia pri výkone povolania divadelného umelca a divadelného bádateľa alebo pri pokračovaní vo vysokoškolskom štúdiu podľa doktorandského študijného programu. Je schopný koncepčnej a koordinačnej činnosti, medzinárodnej konfrontácie. Samostatne tvorí a podáva umelecký výkon a umelecko-výskumný výkon a je schopný vytvoriť umelecké dielo a reflektovať umelecké dielo vyplývajúce z absolvovaného študijného programu.
Absolvent magisterského štúdia nachádza uplatnenie v náročnej pracovnej činnosti, ktorú môže vykonávať v divadle, rozhlase a iných profesionálnych umeleckých telesách, filme a multimédiách, po absolvovaní DPŠ ako učitelia na ZUŠ, v základnom, strednom a vysokom  školstve, žurnalistike a publicistike ako aj v bádateľských inštitúciách a v kultúrno - umeleckých inštitúciách a ďalších subjektoch, pôsobiacich v oblasti kreatívnych priemyslov. 
Absolvent magisterského štúdia študijného odboru Divadelné umenie aktívne ovláda jeden cudzí jazyk slovom a písmom na profesionálnej úrovni a je schopný komunikovať aj v ďalšom jazyku.

Teoretické vedomosti (druhý stupeň)
Absolvent – magister divadelného umenia získa:
-	schopnosť samostatného tvorivého, analytického a kritického myslenia na princípe rozvinutých talentových predpokladov,
-	orientáciu v mnohotvárnych podobách súčasného divadelného umenia a jeho príbuzných odvetviach,
-	schopnosť reflexie divadelných artefaktov z pohľadu najmodernejších humanitných disciplín,
-	predpoklady pre samostatnú umeleckú a bádateľskú prácu, ktoré uplatňuje pri realizácii rozsiahlych umeleckých výkonov a umelecko-výskumných projektov.
-	orientáciu sa a schopnosť kreatívne spoluvytvárať kultúrnopolitický kontext divadelného umenia/diela a ich podpory,
-	znalosti  legislatívno – ekonomického prostredia a problematiky riadenia projektov.

Praktické schopnosti a zručnosti (druhý stupeň)
Absolvent – magister  divadelného umenia získa:
-	schopnosť tvorivého hľadania a objavovania súvislostí, nových pohľadov a umeleckých ako aj bádateľských a umelecko-výskumných postupov
-	schopnosť tvorivo interpretovať a realizovať techniky,
-	široké rozpätie kreatívnych a praktických zručností,
-	interpersonálne zručnosti súvisiace s tímovou prácou,
-	schopnosť vymedziť súvis medzi umeleckým dielom, umeleckým výkonom a divákom,
-	prístup k štúdiu v rámci interkultúrneho kontextu,
-	schopnosť medzinárodnej spolupráce pri realizácii umeleckej tvorby a pri výskume.
-	efektívne využívajú znalosť prostredia a spoločný profesionálny slovník odboru,
-	schopnosť formulovať problematiku, voliť a obhájiť si vlastné postupy 
-	schopnosť naplánovať kultúrny projekt vo všetkých jeho aspektoch a spolu s tvorivým tímom ho zrealizovať a vyhodnotiť

Doplňujúce vedomosti schopnosti a zručnosti (druhý stupeň)
V rámci špecifík jednotlivých študijných programov:
-	schopnosť samostatne a efektívne pracovať ako jednotlivec, ako člen a ako vedúci tímu,
-	schopnosť udržiavať kontakt s posledným vývojom v divadelnom umení, 
-	orientácia v širších súvislostiach umeleckých a humanitných vied,
-	didaktika a metodika výučby divadelného umenia, 
-	schopnosť efektívne spolupracovať v rámci medzinárodnej kultúrnej spolupráce a kultúrnej diplomacie.

Vymedzenie jadra znalostí (druhý stupeň)

Nosné témy jadra znalostí študijného odboru (druhý stupeň)
-	štrukturálna analýza a tvorivé aplikácie interpretácie dramatického textu,
-	tvorba dramaturgických koncepcií, reflexia umeleckého diela,
-	autorská tvorba,
-	realizácia javiskovej predstavy,
-	súčasné trendy v metodológii tvorivých postupov v odbornostiach  divadelného umenia,
-	kultúrna politika a tvorba umeleckých projektov,
-	kreatívne producenstvo a strategický manažment umeleckého produktu a podujatia,
-	ročníkový projekt – umelecký výkon, umelecko-výskumný projekt

Jadrá znalostí formulované v nosných témach sú vyjadrené v jednotlivých predmetoch, ktoré tvoria 1/2 rozsahu študijných programov 2. stupňa v študijnom odbore divadelné umenie. Študijné programy jedného študijného odboru sa musia líšiť najmenej v 1/5 rozsahu.

Štátna skúška
-	diplomová práca – umelecký výkon/projekt alebo umelecko-výskumný projekt v odbore divadelné umenie – jeho tvorba, realizácia, prípadne akademická realizácia  a jeho písomná reflexia ako napríklad: dramaturgická príprava a realizácia divadelného diela, režijná tvorba inscenácie, herecký výkon v inscenácii divadelného diela, scénografické, kostýmové riešenie divadelného diela, výtvarné dielo,manažérska príprava a tvorba inscenácie divadelného diela alebo projektu, umelecko výskumný projekt,
-	kolokviálna skúška z oblasti poznania študijného odboru Divadelné umenie.

Obsah pre tretí stupeň

Vymedzenie odborného profilu absolventa (tretí stupeň)

Všeobecná charakteristika odborného profilu absolventa (tretí  stupeň)

Absolvent doktorandského štúdia (ArtD.) už pri magisterskom štúdiu preukázal výnimočné umelecké a umelecko-výskumné výsledky. Je pripravený podieľať sa na formovaní trendov a koncepcií v oblasti umenia a reflexie umeleckého diela.
Uplatňuje sa v najnáročnejšej tvorivej činnosti z hľadiska zložitosti a psychickej záťaže umeleckej tvorby a výskumu, riadenia, vzdelávania, tvorby dlhodobých stratégií a formovania kultúrnej politiky, má predpoklady pre umelecko - pedagogické pôsobenie na umeleckých vysokých školách a môže sa uplatniť na európskom trhu práce a v profesionálnom prostredí.

Teoretické vedomosti (tretí stupeň)
Absolvent - doktor divadelného umenia 
-	umelecky tvorí a prináša nové podnety v oblasti divadelného umenia,
-	zúčastňuje sa umenovedného výskumu súčasných tém v oblasti divadelného umenia,
-	má schopnosť definovať a zdôvodniť nové prístupy a pohľady na tvorbu,
-	má schopnosť teoretickej reflexie na špecifické témy umeleckej tvorby.

Doplňujúce vedomosti, schopnosti a zručnosti (tretí stupeň)
Absolvent - doktor divadelného umenia 
-	aplikuje súvislosti umeleckej tvorby a humanitných a spoločensko-vedných disciplín,
-	zúčastňuje sa medzinárodnej spolupráce pri realizácii umeleckej tvorby a pri výskume,
-	rozvíja študijný odbor.

Vymedzenie jadra znalosti 

Nosné témy jadra znalostí tretieho stupňa
sú viazané na  špecifiká študijných programov odboru. Jadro znalostí pozostáva zo študijnej a umeleckej i výskumno-reflexívnej časti.

Študijná časť:
-	divadelné teórie, 
-	vývinové tendencie divadelnej tvorby 
-	interakcie jednotlivých umeleckých druhov v divadelnom umení,
-	štúdium špecifických tém z oblasti divadelného umenia orientovaných na problematiku dizertačnej práce

Umelecko-výskumná časť:
-	verejne prezentovaný umelecký výkon
-	aktívna umelecká činnosť 
-	autorská tvorba
-	výskum a reflexia aktuálneho problému súvisiaceho s umeleckým výkonom
-	tvorivé dielne, semináre a výmena skúseností v medzinárodnom kontexte
-	pedagogická činnosť vo zvolenom študijnom programe

Dizertačná práca
-	umelecký výkon/projekt v odbore divadelné umenie - jeho tvorba, realizácia, prípadne akademická realizácia 
-	písomná časť dizertačnej práce
-	alebo umelecko-výskumný projekt v odbore divadelné umenie

Študijné programy 3. stupňa vysokoškolského vzdelávania obsahujú  pomer študijnej 
a umelecko-výskumnej časti študijného programu 1:2. 

d) Zdôvodnenie potreby vzniku študijného odboru:

Divadelné umenie je najstarší druh dramatického umenia. Je kolektívnej povahy, vysoko syntetické, časopriestorové, audio-vizuálne, pokiaľ je jeho základom dráma reprodukčno-interpretačné. Realizujúci sa najčastejšie v živej interakcii herca a diváka. Je v úzkom vzťahu k spoločnosti. Zaoberá sa témami súvisiacimi s človekom, spoločenskými a existenčnými témami. Divadelné umenie má popri estetickej aj funkciu etickú a výchovnú.
Divadelné umenie má nezastupiteľné miesto vo výchove a vzdelávaní  pri rozvíjaní poznania  v oblasti umenia a kultúry. Výučba divadelného  umenia je chápaná  interdisciplinárne, v súradniciach spolupracujúcich  umení a uvažuje o ňom ako o spoločenskom  fenoméne ktorý má opodstatnené miesto vo výchove a harmonizácii osobnosti a významné postavenie v rámci rozvíjajúcej sa kreatívnej ekonomiky. 

e) Príklady podobných študijných odborov v zahraničí:

V zahraničí poskytujú vysokoškolské vzdelávanie v identických alebo porovnateľných  študijných odboroch napríklad:
-	ČR – Divadelní fakulta, Akademie múzických umění, Praha, 
-	ČR - Divadelní fakulta, Janáčkova akademie múzických umění, Brno, 
-	Poľsko – Akademija Teatralna im. Zelwierowicza, Warszawa 
-	Poľsko - Panstwowa Wyssza Teatralna Skola im. Solskieho, Krakow, 
-	Rusko – Gosudarstvennyj institut teatraľnovo iskustva, Moskva
-	Nemecko - Hochschule für Schauspielkunst "Ernst Busch" , Berlin
-	Nemecko -Hochschule für Musik und Theater "Felix Mendelssohn Bartholdy" Leipzig
-	Maďarsko – Színhaz – és Filmmuvészeti egyetem, Budapest
-	Rakúsko - Max Reinhardt Seminar, Institut für Schauspiel und Schauspielregie
-	Universität für Musik und darstellende Kunst, Wien 
-	Bulharsko - Национална академия за театрално и филмово изкуство "Кръстьо Сарафов" , Sofia
-	Holandsko - De Theaterschool Amsterdamse Hogeschool voor de Kunsten, Amsterdam, 
-	UK - Department of Theatre and Performance Goldsmith - University of London, London  
-	UK - Drama dept. - Rose Bruford College ,Sitcup, Kent 
-	UK - Central School of Speech & Drama,London
-	Francúzsko - Ecole Nationale Supérieure des Arts et Techniques du Théâtre, Lyon 
-	Francuzsko - Ecole Nationale Superieure des Arts de la Marionnette, Chraleville-Mezieres, 
-	Nemecko - University of Konstanz, Fachbereich Politik- und Verwaltungswissenschaft (The Department of Politics and Management) 
-	USA- University of Connecticut, Drama Arts, Puppet Program, Storrs/Hartfort

f) Vymedzenie príbuzných študijných odborov a rozdielov medzi nimi:

Hudobné umenie – (napr.) príbuznosť vymedzujú žánre dramatického umenia (opera, opereta muzikál) a nevyhnutná spolupráca akustickej a hudobnej zložky na tvorbe umeleckého diela - divadelného predstavenia, rozdielnosť vymedzujú interpretačné techniky 

Filmové umenie a multimédiá – príbuznosť vymedzuje tvorba a  interpretácia dramatického umeleckého diela, rozdielnosť vymedzuje forma špecifickej, audiovizuálnej interpretácie , nejavisková forma a šírenie diela

Výtvarné umenie – príbuznosť vymedzujú niektoré odvetvia odboru, ktoré sa priamo podieľajú na tvorbe divadelného diela, rozdielnosť vymedzuje charakter umenia, ktorý je najmä vizuálny, rozvíja sa  v ploche a priestore a jeho základnými výrazovými prostriedkami sú línia, tvar a farba.

Architektonická tvorba – príbuznosť so študijným programom scénografia v odbore divadelné umenie vymedzuje vizuálny charakter tvorby a techniky tvorby, rozdielnosť vymedzuje technický charakter výsledku umeleckého procesu

Tanečné umenie – príbuznosť vymedzuje tvorba a javiskové prevedenie umeleckého výkonu alebo diela, rozdielnosť vymedzujú špecifické výrazové prostriedky interpretácie 

Dejiny a teória divadelného umenia - príbuznosť vymedzuje obsah problematiky, rozdielnosť vymedzuje najmä zameranie na históriu, teóriu, kritiku a metodológiu divadelného umenia v širších súvislostiach najmä humanitných a spoločensko - vedných disciplín.